Migu Bulu Nohi

Migu Bulu Nohi (li Indonesia; ) no sambua gowasa Niha Keriso nifalua ba luo migu föna gowasa Paska. Mutörötödö ba Migu andre luo me irugi Yerusalema Yesu faoma hugö-hugö niha sato, sambua zalua nitutunö bakha ba zi öfa mbuku Duria Somuso Dödö nifotöi Injil kanonik.,  
, , ba . Lahalö döi Migu andre moroi ba mbulu zinumbua si hulö mbulu nohi ni'oguna'ö niha sato ba wangowai Yesu Keriso me irugi Yerusalema.

Ba luo Migu Bulu Nohi tebörögö Migu Ni'amoni'ö ba gotalua ndra Niha Keriso; lafotöi Migu Ni'amoni'ö migu safuria ba ginötö Prapaska, heza mutörötödö me tohare Yesu ba Yerusalema, me manga safuria ia ba luo Kami Safusi, me lafakao, laforöfa ba lako'o ia ba luo Zumaha Ni'amoni'ö, ba me maoso ia moroi ba gotalua zimate ba zi bongi Sabtu Ni'amoni'ö, heŵa'ae tebörögö ia faoma fangawalisi ginötö Fuasö ba Famoni ba gotalua Gereja si tefaböbö ba Gereja Timur.

jmpl|center|Töla zinumbua soroma hulö ohi, soya tumbu ba Israel ba ba danö si fasui ya'ia
Ba arakhagö fefu hada ndra Niha Keriso, ba luo Migu Bulu Nohi lafahowu'ö ba labagi mbulu nohi (ma zui bulu si fakhili si so ba danö andrö, itaria göi fao ndrania) si tobali fangali mbulu nohi ni'oguna'ö niha sato meföna me tohare Yesu ba Yerusalema. Itaria göi lafalali mbulu nohi andre ba röfa. Ba nahia si lö ohi ma eu si fakhili, la'oguna'ö niha mbulu geu tanöbö'ö.

Ba gereja segebua simane Ortodoks, Katolik, Lutheran, Methodis, Anglikan, btn. lafahowu'ö ba labagi mbulu nohi khö ndra niha samati ba ginötö gowasa liturgi Migu Bulu Nohi. La'ohe mbulu nohi andre ira niha samati ba nomora zamösana, heza lataŵi ia ba mbagolö awö gambara ba röfa si no so khöra. So göi zo lazi'ö ya'ia bakha ba Zura Ni'amoni'ö ma buku fa'alowalangi tanöbö'ö khöra. Döfi fönania la'owuloi zui mbulu nohi andre, latunu, ba awunia la'oguna'ö tobali fanandrai awu ba luo Rabu Awu, ngaluo si föföna ginötö föna Paska.

 Umbu 

Kategori:Niha Keriso
Kategori:Owasa Niha Keriso
Kategori:Luo Sebua Niha Keriso
Kategori:Migu Ni'amoni'ö
Kategori:Owasa Yesu Keriso
Kategori:Agama